CELEX: 62014TA0014
Language: el
Date: 2017-02-17 00:00:00
Title: Συνεκδικασθείσες υποθέσεις T-14/14 και T-87/14: Απόφαση του Γενικού Δικαστηρίου της 17ης Φεβρουαρίου 2017 — Islamic Republic of Iran Shipping Lines κ.λπ. κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά του Ιράν με σκοπό την παρεμπόδιση της διαδόσεως των πυρηνικών όπλων — Δέσμευση κεφαλαίων — Ένσταση ελλείψεως νομιμότητας — Νομική βάση — Κατάχρηση εξουσίας — Δικαιώματα άμυνας — Δικαιολογημένη εμπιστοσύνη — Ασφάλεια δικαίου — Ne bis in idem — Δεδικασμένο — Αναλογικότητα — Πρόδηλη πλάνη εκτιμήσεως — Θεμελιώδη δικαιώματα)

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/39
            
         Απόφαση του Γενικού Δικαστηρίου της 17ης Φεβρουαρίου 2017 — Islamic Republic of Iran Shipping Lines κ.λπ. κατά Συμβουλίου
   (Συνεκδικασθείσες υποθέσεις T-14/14 και T-87/14) (1)
   
   ((Κοινή εξωτερική πολιτική και πολιτική ασφάλειας - Περιοριστικά μέτρα κατά του Ιράν με σκοπό την παρεμπόδιση της διαδόσεως των πυρηνικών όπλων - Δέσμευση κεφαλαίων - Ένσταση ελλείψεως νομιμότητας - Νομική βάση - Κατάχρηση εξουσίας - Δικαιώματα άμυνας - Δικαιολογημένη εμπιστοσύνη - Ασφάλεια δικαίου - Ne bis in idem - Δεδικασμένο - Αναλογικότητα - Πρόδηλη πλάνη εκτιμήσεως - Θεμελιώδη δικαιώματα))
   (2017/C 104/54)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Islamic Republic of Iran Shipping Lines (Τεχεράνη, Ιράν) και δέκα άλλες προσφεύγουσες (εκπρόσωποι: F. Randolph, QC, P. Pantelis, solicitor, M. Lester, barrister, και M. Taher, solicitor)
   
      Καθού: Συμβούλιο της Ευρωπαϊκής Ένωσης (εκπρόσωποι: M. Bishop και V. Piessevaux)
   
      Παρεμβαίνουσα υπέρ του καθού στην υπόθεση T-87/17: Ευρωπαϊκή Επιτροπή (εκπρόσωποι: D. Gauci και T. Scharf)
   
      Αντικείμενο
   
   Στην υπόθεση T-14/14, προσφυγή βάσει του άρθρου 263 ΣΛΕΕ με αίτημα την ακύρωση, πρώτον, της αποφάσεως 2013/497/ΚΕΠΠΑ του Συμβουλίου, της 10ης Οκτωβρίου 2013, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ 2013, L 272, σ. 46), και, δεύτερον, του κανονισμού (ΕΕ) 971/2013 του Συμβουλίου, της 10ης Οκτωβρίου 2013, για την τροποποίηση του κανονισμού (ΕΕ) 267/2012 σχετικά με περιοριστικά μέτρα κατά του Ιράν (ΕΕ 2013, L 272, σ. 1), κατά το μέρος που αφορούν τις προσφεύγουσες, και, στην υπόθεση T-87/14, αφενός, αίτημα βάσει του άρθρου 277 ΣΛΕΕ να μην εφαρμοστούν η απόφαση 2013/497 και ο κανονισμός 971/2013 και, αφετέρου, προσφυγή βάσει του άρθρου 263 ΣΛΕΕ με αίτημα την ακύρωση, πρώτον, της αποφάσεως 2013/685/ΚΕΠΠΑ του Συμβουλίου, της 26ης Νοεμβρίου 2013, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ 2013, L 316, σ. 46), και, δεύτερον, του εκτελεστικού κανονισμού (ΕΕ) 1203/2013 του Συμβουλίου, της 26ης Νοεμβρίου 2013, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν (ΕΕ 2013, L 316, σ. 1), κατά το μέρος που οι πράξεις αυτές αφορούν τις προσφεύγουσες.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει τις προσφυγές.
            
         
               2)
            
            
               Υποχρεώνει την Islamic Republic of Iran Shipping Lines και τις λοιπές προσφεύγουσες των οποίων οι επωνυμίες περιλαμβάνονται στο παράρτημα της παρούσας αποφάσεως, να φέρουν, πέραν των δικών τους δικαστικών εξόδων, τα δικαστικά έξοδα του Συμβουλίου της Ευρωπαϊκής Ένωσης.
            
         
               3)
            
            
               Η Ευρωπαϊκή Επιτροπή φέρει τα δικαστικά έξοδά της.
            
         
      (1)  EE C 71 της 8.3.2014.